CELEX: 32016R0355
Language: mt
Date: 2016-03-11 00:00:00
Title: Regolament tal-Kummissjoni (UE) 2016/355 tal-11 ta' Marzu 2016 li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill fir-rigward tar-rekwiżiti speċifiċi għall-ġelatina, għall-kollaġen u għall-prodotti raffinati ħafna li joriġinaw mill-annimali maħsuba għall-konsum mill-bniedem (Test b'rilevanza għaż-ŻEE)

12.3.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/22
               
            REGOLAMENT TAL-KUMMISSJONI (UE) 2016/355
      tal-11 ta' Marzu 2016
      li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill fir-rigward tar-rekwiżiti speċifiċi għall-ġelatina, għall-kollaġen u għall-prodotti raffinati ħafna li joriġinaw mill-annimali maħsuba għall-konsum mill-bniedem
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u b'mod partikolari l-Artikolu 10(1) tiegħu,
      Billi:
      
                  (1)
               
               
                  Ir-Regolament (KE) Nru 853/2004 jistabbilixxi regoli speċifiċi ta' iġjene għall-ikel li joriġina mill-annimali għal operaturi tan-negozji tal-ikel. Dak ir-Regolament jipprevedi, b'mod partikolari, li l-operaturi tan-negozji tal-ikel iridu jiżguraw il-konformità ma' rekwiżiti speċifiċi għall-materja prima għall-produzzjoni tal-ġelatina u tal-kollaġen maħsuba għall-konsum mill-bniedem.
               
            
                  (2)
               
               
                  Huwa meħtieġ li jiġi żgurat li l-materja prima għall-produzzjoni tal-ġelatina u tal-kollaġen għall-konsum mill-bniedem tkun ġejja minn sorsi li jilħqu r-rekwiżiti tas-saħħa pubblika u tal-annimali stipulati fil-leġiżlazzjoni tal-Unjoni.
               
            
                  (3)
               
               
                  L-UE tiddipendenti ħafna fuq l-importazzjonijiet tal-materja prima għall-produzzjoni tal-ġelatina u tal-kollaġen. Stabbilimenti li jipproduċu dik il-materja prima japplikaw trattamenti speċifiċi li jeskludu r-riskji għas-saħħa pubblika u s-saħħa tal-l-annimali marbutin ma' dik il-materja prima. Għalhekk huwa xieraq li jiġu permessi dawk it-trattamenti qabel it-tqegħid fis-suq fl-Unjoni.
               
            
                  (4)
               
               
                  Huwa xieraq li jiġu addattati r-rekwiżiti għall-proċess ta' produzzjoni tal-kollaġen sabiex ikun hemm tibdiliet prattiċi f'każijiet meta t-tibdil ma jirriżultax f'livell differenti ta' protezzjoni tas-saħħa pubblika.
               
            
                  (5)
               
               
                  Il-metodi analitiċi biex jivverifikaw il-limiti tar-residwi fil-ġelatina u fil-kollaġen għandhom jiġu adattati għal dawk il-metodi l-aktar xierqa u li jkunu ġew ivvalidati l-aktar reċentement.
               
            
                  (6)
               
               
                  Sabiex tiġi żgurata s-sikurezza ta' ċerti prodotti rraffinati ħafna, biex ikun żgurat l-infurzar tad-dispożizzjonijiet tal-UE u biex tkun żgurata l-kompetizzjoni ġusta fir-rigward tal-materja prima li ġejja minn ġewwa l-Unjoni u minn pajjiżi terzi, huwa xieraq li jiġu armonizzati l-kundizzjonijiet u li jiġu stabbiliti rekwiżiti speċifiċi għall-produzzjoni ta' ċerti prodotti raffinati ħafna li joriġinaw mill-annimali maħsuba għall-konsum mill-bniedem. Skont ir-Regolament tal-Kummissjoni (UE) Nru 1079/2013 (2) għandha tibqa' tiġi permessa l-importazzjoni ta' prodotti oħra ta' oriġini mill-annimali li għalihom l-Anness III tar-Regolament (KE) Nru 853/2004 ma jistabbilixxix rekwiżiti speċifiċi.
               
            
                  (7)
               
               
                  Għalhekk l-Anness III tar-Regolament (KE) Nru 853/2004 jiġi emendat skont dan.
               
            
                  (8)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-Anness III tar-Regolament (KE) Nru 853/2004 huwa emendat kif ġej:
      
                  (1)
               
               
                  It-Taqsima XIV hija emendata kif ġej:
                  
                              (a)
                           
                           
                              Fil-Kapitolu I, il-punt 4 jinbidel b'dan li ġej:
                              
                                          “4.
                                       
                                       
                                          
                                                      (a)
                                                   
                                                   
                                                      Il-materja prima li ma ġiet mgħoddija minn ebda trattament għall-preservazzjoni barra mit-tkessiħ, l-iffriżar jew l-iffriżar qawwi f'daqqa għandha tiġi minn stabbilimenti rreġistrati jew approvati skont ir-Regolament (KE) Nru 852/2004 jew skont dan ir-Regolament,
                                                   
                                                
                                                      (b)
                                                   
                                                   
                                                      Tista' tintuża l-materja prima ttrattata li ġejja:
                                                      
                                                                  (i)
                                                               
                                                               
                                                                  għadam minbarra materjal speċifiku ta' riskju kif iddefinit fl-Artikolu 3(1)(g) tar-Regolament (KE) Nru 999/2001 li ġej minn stabbilimenti taħt il-kontroll tal-awtorità kompetenti u elenkati minnha, u li jkunu ġew soġġetti għal wieħed mit-trattamenti li ġejjin:
                                                                  
                                                                              —
                                                                           
                                                                           
                                                                              imfarrak f'biċċiet ta' madwar 15 mm u x-xaħam tiegħu mneħħi permezz ta' ilma jaħraq b'temperatura minima ta' 70 °C għal mill-inqas 30 minuta, b'temperatura minima ta' 80 °C għal mill-inqas 15-il minuta, jew b'temperatura minima ta' 90 °C għal mill-inqas 10 minuti, u mbagħad jiġi separat u wara jinħasel u jitnixxef għal mill-inqas 20 minuta f'kurrent ta' arja sħuna b'temperatura inizjali ta' 350 °C, jew għal 15-il minuta f'kurrent ta' arja sħuna, b'temperatura inizjali ta' aktar minn 700 °C;
                                                                           
                                                                        
                                                                              —
                                                                           
                                                                           
                                                                              imnixxef fix-xemx għal mill-inqas 42 jum f'temperatura medja ta' mill-inqas 20 °C;
                                                                           
                                                                        
                                                                              —
                                                                           
                                                                           
                                                                              trattament bl-aċidu tali li l-pH jinżamm f'anqas minn 6 fiċ-ċentru tal-massa għal mill-anqas siegħa qabel it-tnixxif;
                                                                           
                                                                        
                                                            
                                                                  (ii)
                                                               
                                                               
                                                                  il-ġlud ħoxnin u ġlud oħra ta' annimali ruminanti mrobbija, il-ġlud tal-majjal, ġlud tat-tjur, il-ġlud ħoxnin u ġlud oħra tat-tajr selvaġġ li ġejjin minn stabbilimenti taħt il-kontroll tal-awtorità kompetenti u elenkati minnha, u li kienu ġew soġġetti għal wieħed mit-trattamenti li ġejjin:
                                                                  
                                                                              —
                                                                           
                                                                           
                                                                              trattament bl-alkali sabiex jistabbilixxi pH > 12 fiċ-ċentru tal-massa segwit minn tmelliħ għal mill-inqas sebat ijiem;
                                                                           
                                                                        
                                                                              —
                                                                           
                                                                           
                                                                              tnixxif għal 42 jum f'temperatura ta' mill-anqas 20 °C
                                                                           
                                                                        
                                                                              —
                                                                           
                                                                           
                                                                              trattament aċidiku tali li l-pH jinżamm f'anqas minn 5 fiċ-ċentru tal-massa għal mill-anqas siegħa;
                                                                           
                                                                        
                                                                              —
                                                                           
                                                                           
                                                                              trattament bl-alkali għall-massa sħiħa f'pH > 12 għal mill-inqas tmien (8) sigħat;
                                                                           
                                                                        
                                                            
                                                                  (iii)
                                                               
                                                               
                                                                  l-għadam minbarra materjal ta' riskju speċifikat kif definit fl-Artikolu 3(1)(g) tar-Regolament (KE) Nru 999/2001, il-ġlud ħoxnin u ġlud oħra ta' annimali ruminanti mrobbija, il-ġlud tal-majjal, il-ġlud tat-tjur, il-ġlud ħoxnin tal-ħut u il-ġlud ħoxnin u ġlud oħra tat-tajr selvaġġ li jkunu għaddew minn xi trattament ieħor ħlief dawk speċifikati fil-punti (i) jew (ii) u li jkunu ġejjin minn stabbilimenti rreġistrati jew approvati skont ir-Regolament (KE) Nru 852/2004 jew skont dan ir-Regolament.
                                                               
                                                            
                                                Għall-finijiet tal-ewwel żewġ (2) inċiżi tal-punt (b)(ii), it-tul taż-żmien tat-trattamenti jista' jinkludi l-ħin tat-trasportazzjoni.
                                          Il-materja prima trattata msemmija fil-punti (b)(i) u (b)(ii) għandha tinkiseb minn:
                                          
                                                      —
                                                   
                                                   
                                                      l-annimali ruminanti domestiċi u mrobbija, il-ħnieżer u t-tjur li jkunu nqatlu f'biċċerija, u li l-karkassi tagħhom ikunu nstabu tajbin għall-konsum mill-bniedem wara spezzjonijiet ante-mortem u post-mortem; jew
                                                   
                                                
                                                      —
                                                   
                                                   
                                                      minn selvaġġina maqtula li l-karkassi tagħha jkunu instabu tajbin għall-konsum uman wara spezzjoni post-mortem.”
                                                   
                                                
                                    
                        
                              (b)
                           
                           
                              Fil-Kapitolu II, il-punt 3 li ġej huwa miżjud:
                              
                                          “3.
                                       
                                       
                                          Wara l-verifiki veterinarji previsti fid-Direttiva 97/78/KE, u mingħajr preġudizzju għall-kundizzjonijiet stabbiliti fl-Artikolu 8(4) ta' dik id-Direttiva, il-materja prima għall-produzzjoni tal-ġelatina maħsuba għall-konsum mill-bniedem, li għaliha hija meħtieġa ċ-ċertifikazzjoni tas-saħħa tal-annimali, għandha tkun ttrasportata direttament lejn l-istabbiliment fil-post tad-destinazzjoni.
                                          Il-prekawzjonijiet kollha, inkluż rimi sikur ta' prodotti sekondarji tal-annimali, tal-iskart, tal-materjal mhux użat jew żejjed, jittieħdu biex jiġu evitati riskji tat-tixrid tal-mard fost l-annimali.”
                                       
                                    
                        
                              (c)
                           
                           
                              Il-Kapitolu IV jinbidel b'dan li ġej:
                              “KAPITOLU IV: REKWIŻITI GĦAL PRODOTTI LESTI GĦAS-SUQ
                              L-operaturi tan-negozju tal-ikel iridu jiżguraw li l-ġelatina tikkonforma mal-limiti ta' residwi stabbiliti fit-tabella li ġejja.
                              
                                          Residwu
                                       
                                       
                                          Limitu
                                       
                                    
                                          As
                                       
                                       
                                          1 ppm
                                       
                                    
                                          Pb
                                       
                                       
                                          5 ppm
                                       
                                    
                                          Cd
                                       
                                       
                                          0,5 ppm
                                       
                                    
                                          Hg
                                       
                                       
                                          0,15 ppm
                                       
                                    
                                          Cr
                                       
                                       
                                          10 ppm
                                       
                                    
                                          Cu
                                       
                                       
                                          30 ppm
                                       
                                    
                                          Zn
                                       
                                       
                                          50 ppm
                                       
                                    
                                          SO2 (Farmakopea Ewropea, l-aħħar edizzjoni)
                                       
                                       
                                          50 ppm
                                       
                                    
                                          H2O2 (Farmakopea Ewropea, l-aħħar edizzjoni)
                                       
                                       
                                          10 ppm”
                                       
                                    
                        
            
                  (2)
               
               
                  It-Taqsima XV hija emendata kif ġej:
                  
                              (a)
                           
                           
                              Fl-introduzzjoni, il-punt 1 jinbidel b'dan li ġej:
                              
                                          “1.
                                       
                                       
                                          L-operaturi tan-negozju tal-ikel li jimmanufatturaw il-kollaġen għandhom jiżguraw li r-rekwiżiti ta' din it-taqsima jkunu sodisfati. Mingħajr preġudizzju għal dispożizzjonijiet oħra, il-prodotti derivati mill-kollaġen għandhom isiru minn kollaġen li huwa konformi mar-rekwiżiti ta' din it-taqsima.”
                                       
                                    
                        
                              (b)
                           
                           
                              Fil-Kapitolu I, il-punt 4 jinbidel b'dan li ġej:
                              
                                          “4.
                                       
                                       
                                          
                                                      (a)
                                                   
                                                   
                                                      Materja prima li ma għaddiet minn ebda trattament għall-preservazzjoni barra mit-tkessiħ, l-iffriżar jew l-iffriżar qawwi f'daqqa għandha tkun ġejja minn stabbilimenti rreġistrati jew approvati skont ir- Regolament (KE) Nru 852/2004 jew skont dan ir-Regolament.
                                                   
                                                
                                                      (b)
                                                   
                                                   
                                                      Tista' tintuża l-materja prima ttrattata li ġejja:
                                                      
                                                                  (i)
                                                               
                                                               
                                                                  l-għadam minbarra materjal ta' riskju speċifiku kif iddefinit fl-Artikolu 3(1)(g) tar-Regolament (KE) Nru 999/2001 li ġejjin minn stabbilimenti taħt il-kontroll u elenkati mill-awtorità kompetenti, u li kienu ġew soġġetti għal wieħed mit-trattamenti li ġejjin:
                                                                  
                                                                              —
                                                                           
                                                                           
                                                                              imfarrak f'biċċiet ta' madwar 15 mm u x-xaħam tiegħu mneħħi permezz ta' ilma jaħraq b'temperatura minima ta' 70 °C għal mill-inqas 30 minuta, b'temperatura minima ta' 80 °C għal mill-inqas 15-il minuta, jew b'temperatura minima ta' 90 °C għal mill-inqas 10 minuti, u mbagħad jiġi separat u wara jinħasel u jitnixxef għal mill-inqas 20 minuta f'kurrent ta' arja sħuna b'temperatura inizjali ta' 350 °C, jew għal 15-il minuta f'kurrent ta' arja sħuna, b'temperatura inizjali ta' aktar minn 700 °C;
                                                                           
                                                                        
                                                                              —
                                                                           
                                                                           
                                                                              imnixxef fix-xemx għal mill-inqas 42 jum f'temperatura medja ta' mill-inqas 20 °C;
                                                                           
                                                                        
                                                                              —
                                                                           
                                                                           
                                                                              trattament bl-aċidu tali li l-pH jinżamm f'anqas minn 6 fiċ-ċentru tal-massa għal mill-anqas siegħa qabel it-tnixxif;
                                                                           
                                                                        
                                                            
                                                                  (ii)
                                                               
                                                               
                                                                  il-ġlud ħoxnin u ġlud oħra ta' annimali ruminanti mrobbija, il-ġlud tal-majjal, ġlud tat-tjur, il-ġlud ħoxnin u ġlud oħra tat-tajr selvaġġ li ġejjin minn stabbilimenti taħt il-kontroll tal-awtorità kompetenti u elenkati minnha, u li kienu ġew soġġetti għal wieħed mit-trattamenti li ġejjin:
                                                                  
                                                                              —
                                                                           
                                                                           
                                                                              trattament bl-alkali sabiex jistabbilixxi pH > 12 fiċ-ċentru tal-massa segwit minn tmelliħ għal mill-inqas sebat ijiem;
                                                                           
                                                                        
                                                                              —
                                                                           
                                                                           
                                                                              tnixxif għal 42 jum f'temperatura ta' mill-anqas 20 °C
                                                                           
                                                                        
                                                                              —
                                                                           
                                                                           
                                                                              trattament bl-aċidu tali li l-pH jinżamm f'anqas minn 5 fiċ-ċentru tal-massa għal mill-anqas siegħa;
                                                                           
                                                                        
                                                                              —
                                                                           
                                                                           
                                                                              trattament bl-alkali għall-massa sħiħa f'pH > 12 għal mill-inqas tmien (8) sigħat;
                                                                           
                                                                        
                                                            
                                                                  (iii)
                                                               
                                                               
                                                                  l-għadam minbarra materjal ta' riskju speċifikat kif definit fl-Artikolu 3(1)(g) tar-Regolament (KE) Nru 999/2001, il-ġlud ħoxnin u ġlud oħra ta' annimali ruminanti mrobbija, il-ġlud tal-majjal, il-ġlud tat-tjur, il-ġlud tal-ħut u l-ġlud ħoxnin u ġlud oħra tat-tajr selvaġġ li jkunu għaddew minn xi trattament ieħor ħlief dawk speċifikati fil-punti (i) jew (ii) u li jkunu ġejjin minn stabbilimenti rreġistrati jew approvati skont ir-Regolament (KE) Nru 852/2004 jew skont dan ir-Regolament.
                                                               
                                                            
                                                Għall-finijiet tal-ewwel żewġ (2) inċiżi tal-punt (b)(ii), it-tul taż-żmien tat-trattamenti jista' jinkludi l-ħin tat-trasportazzjoni.
                                          Il-materja prima trattata msemmija fil-punt (b) għandha tinkiseb minn:
                                          
                                                      —
                                                   
                                                   
                                                      l-annimali ruminanti domestiċi u mrobbija, il-ħnieżer u t-tjur li jkunu nqatlu f'biċċerija, u li l-karkassi tagħhom ikunu nstabu tajbin għall-konsum mill-bniedem wara spezzjonijiet ante-mortem u post-mortem; jew
                                                   
                                                
                                                      —
                                                   
                                                   
                                                      minn tajt selvaġġ maqtul li l-karkassi tiegħu jkunu nstabu tajbin għall-konsum uman wara spezzjoni post-mortem.”
                                                   
                                                
                                    
                        
                              (c)
                           
                           
                              Fil-Kapitolu II, jiżdied il-punt 3 li ġej:
                              
                                          “3.
                                       
                                       
                                          Wara l-verifiki veterinarji previsti fid-Direttiva 97/78/KE, u mingħajr preġudizzju għall-kundizzjonijiet stabbiliti fl-Artikolu 8(4) ta' dik id-Direttiva, il-materja prima għall-produzzjoni tal-kollaġen maħsub għall-konsum mill-bniedem, li għaliha hija meħtieġa ċ-ċertifikazzjoni tas-saħħa tal-annimal, għandha tkun ttrasportata direttament lejn l-istabbiliment fil-post tad-destinazzjoni.
                                          Għandhom jittieħdu l-prekawzjonijiet kollha, inkluż rimi sikur ta' prodotti sekondarji tal-annimali, tal-iskart, tal-materjal li ma jkunx intuża jew żejjed, sabiex jiġu evitati riskji tat-tixrid tal-mard fost l-annimali.”
                                       
                                    
                        
                              (d)
                           
                           
                              Fil-Kapitolu III, il-punt 1 jinbidel b'dan li ġej:
                              
                                          “1.
                                       
                                       
                                          Il-proċess ta' produzzjoni tal-kollaġen irid jiżgura li:
                                          
                                                      (a)
                                                   
                                                   
                                                      l-għadam kollu tar-ruminanti li ġej minn annimali li twieldu, trabbew jew inqatlu f'pajjiżi jew reġjuni b'riskju ta' BSE kkontrollat jew mhux determinat skont l-Artikolu 5 tar-Regolament (KE) Nru 999/2001 jiġi suġġett għal proċess li fih ikun żgurat li l-materjal kollu tal-għadam jitfarrak fin fin u jitneħħielu x-xaħam bil-misħun u jiġi ttrattat bl-aċidu idrokloriku (ta' konċentrazzjoni minima ta' 4 % u pH < 1,5) fuq perjodu ta' mhux anqas minn jumejn; Dan it-trattament irid ikun segwit b'aġġustament tal-pH permezz tal-aċidu jew alkali segwit bi:
                                                      
                                                                  (i)
                                                               
                                                               
                                                                  jew tlaħlieħa waħda jew aktar u mill-inqas wieħed minn dawn il-proċessi li ġejjin:
                                                                  
                                                                              —
                                                                           
                                                                           
                                                                              filtrazzjoni,
                                                                           
                                                                        
                                                                              —
                                                                           
                                                                           
                                                                              tħin,
                                                                           
                                                                        
                                                                              —
                                                                           
                                                                           
                                                                              estrużjoni
                                                                           
                                                                        
                                                            
                                                                  (ii)
                                                               
                                                               
                                                                  jew kull proċess ekwivalenti approvat;
                                                               
                                                            
                                                
                                                      (b)
                                                   
                                                   
                                                      il-materja prima apparti dik imsemmija fil-punt (a) trid tkun suġġetta għal trattament li jinvolvi l-ħasil, l-aġġustament tal-pH bl-użu tal-aċtu jew alkali, segwit bi tlaħliħa waħda jew iktar, filtrazzjoni u estrużjoni, jew permezz ta' proċess ekwivalenti approvat;
                                                      
                                                                  (i)
                                                               
                                                               
                                                                  jew tlaħlieħa waħda jew aktar u mill-inqas wieħed minn dawn il-proċessi li ġejjin:
                                                                  
                                                                              —
                                                                           
                                                                           
                                                                              filtrazzjoni,
                                                                           
                                                                        
                                                                              —
                                                                           
                                                                           
                                                                              tħin,
                                                                           
                                                                        
                                                                              —
                                                                           
                                                                           
                                                                              estrużjoni
                                                                           
                                                                        
                                                            
                                                                  (ii)
                                                               
                                                               
                                                                  jew kull proċess ekwivalenti approvat;”
                                                               
                                                            
                                                
                                    
                        
                              (e)
                           
                           
                              Il-Kapitolu IV jinbidel b'dan li ġej:
                              “KAPITOLU IV: REKWIŻITI GĦALLPRODOTTI LESTI GĦAS-SUQ
                              L-operaturi tan-negozju tal-ikel għandhom jiżguraw li l-kollaġen jissodisfa l-limiti tar-residwi li jidhru fit-tabella li ġejja:
                              
                                          Residwu
                                       
                                       
                                          Limitu
                                       
                                    
                                          As
                                       
                                       
                                          1 ppm
                                       
                                    
                                          Pb
                                       
                                       
                                          5 ppm
                                       
                                    
                                          Cd
                                       
                                       
                                          0,5 ppm
                                       
                                    
                                          Hg
                                       
                                       
                                          0,15 ppm
                                       
                                    
                                          Cr
                                       
                                       
                                          10 ppm
                                       
                                    
                                          Cu
                                       
                                       
                                          30 ppm
                                       
                                    
                                          Zn
                                       
                                       
                                          50 ppm
                                       
                                    
                                          SO2 (Farmakopea Ewropea, l-aħħar edizzjoni)
                                       
                                       
                                          50 ppm
                                       
                                    
                                          H2O2 (Farmakopea Ewropea, l-aħħar edizzjoni)
                                       
                                       
                                          10 ppm”
                                       
                                    
                        
            
                  (3)
               
               
                  Tiddaħħal it-Taqsima XVI li ġejja:
                  “TAQSIMA XVI: SULFAT TAL-KONDROJTIN RAFFINAT ĦAFNA, AĊIDU ĦIJALURONIKU, PRODOTTI OĦRA TAL-QARQUĊA IDROLIZZATA, GLUKOŻAMMINA, KITOSAN, KIMOŻINA, ISINGLASS U AMMINOAĊIDI
                  
                              1.
                           
                           
                              L-operaturi tan-negozju tal-ikel li jimmanifatturaw dawn il-prodotti rraffinati ħafna li ġejjin mill-annimali:
                              
                                          (a)
                                       
                                       
                                          sulfat tal-kondrojtin,
                                       
                                    
                                          (b)
                                       
                                       
                                          aċidu ħijaluroniku,
                                       
                                    
                                          (c)
                                       
                                       
                                          prodotti oħra tal-qarquċa idrolizzata,
                                       
                                    
                                          (d)
                                       
                                       
                                          kitosan
                                       
                                    
                                          (e)
                                       
                                       
                                          glukosammina
                                       
                                    
                                          (f)
                                       
                                       
                                          kimożina
                                       
                                    
                                          (g)
                                       
                                       
                                          l-isinglass,
                                       
                                    
                                          (h)
                                       
                                       
                                          amminoaċidi li huma awtorizzati bħala addittivi tal-ikel skont ir- Regolament (KE) Nru 1333/2008 tal-Parlament Ewropew u tal-Kunsill (*),
                                       
                                    għandhom jzguraw li t-trattament tal-materja prima użata jelimina kull riskju għas-saħħa tal-annimali jew dik pubblika.
                           
                        
                              2.
                           
                           
                              Il-materja prima li tuntuża għall-manifattura ta' prodotti rraffinati ħafna msemmija fil-punt 1 trid tkun ġejja minn:
                              
                                          (a)
                                       
                                       
                                          annimali, inkuż ir-rix tagħhom, li jkunu nqatlu f'biċċerija u li l-karkassi tagħhom jkunu nstabu tajbin għall-konsum mill-bniedem wara spezzjonijiet ante-mortem u post-mortem, jew;
                                       
                                    
                                          (b)
                                       
                                       
                                          prodotti tas-sajd li jikkonformaw mat-Taqsima VIII.
                                       
                                    Ix-xagħar tal-bniedem ma jistax jintuża bħala sors għall-manifattura tal-amminoaċidi.
                           
                        
                     (*)  Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).”"
						
               
            Artikolu 2
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Marzu 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 139, 30.4.2004, p. 55.
      
         (2)  Ir-Regolament tal-Kummissjoni (UE) Nru 1079/2013 tal-31 ta' Ottubru 2013 li jistabbilixxi miżuri tranżitorji għall-applikazzjoni tar-Regolamenti (KE) Nru 853/2004 u (KE) Nru 854/2004 tal-Parlament Ewropew u tal-Kunsill (ĠU L 292, 1.11.2013, p. 10).